**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS NUOLATINĖS VALSTYBĖS TARNAUTOJŲ TARNYBINĖS VEIKLOS VERTINIMO KOMISIJOS SUDARYMO**

2019 m. kovo 25 d. Nr. 34-1662

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, Lietuvos Respublikos valstybės tarnybos įstatymo 27 straipsnio 13 dalimi, Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 1.7 papunkčiu, 35 ir 36 punktais, atsižvelgdama į Alytaus miesto savivaldybės kontrolės ir audito tarnybos 2019 m. kovo 20 d. raštą Nr. KT8-8 „Dėl dalyvavimo valstybės tarnautojų tarnybinės veiklos vertinimo komisijos darbe“, Alytaus rajono savivaldybės kontrolės ir audito tarnybos 2019 m. kovo 19 d. raštą Nr. V1-3 „Dėl dalyvavimo valstybės tarnautojų tarnybinės veiklos vertinimo komisijos darbe“, Druskininkų savivaldybės kontrolės ir audito tarnybos 2019 m. kovo 19 d. raštą Nr. S-8 „Dėl dalyvavimo valstybės tarnautojų tarnybinės veiklos vertinimo komisijos darbe“, Marijampolės savivaldybės kontrolės ir audito tarnybos 2019 m. kovo 19 d. raštą Nr. KS-14-(1.5) „Dėl delegavimo į vertinimo komisiją“ ir Varėnos rajono savivaldybės kontrolės ir audito tarnybos 2019 m. kovo 20 d. raštą Nr. SR-6(3.5) „Dėl dalyvavimo valstybės tarnautojų tarnybinės veiklos vertinimo komisijos darbe“, Lazdijų rajono savivaldybės taryba n u s p r e n d ž i a:

1. Sudaryti Lazdijų rajono savivaldybės nuolatinę valstybės tarnautojų tarnybinės veiklos vertinimo komisiją (toliau – Vertinimo komisija) iš 5 narių, šios sudėties:

1.1. Gintautas Šakalis, Varėnos rajono savivaldybės kontrolierius, komisijos pirmininkas,

1.2. Arturas Juškauskas, Alytaus miesto savivaldybės kontrolierius, komisijos narys;

1.3. Vytautas Navickas, Alytaus rajono savivaldybės kontrolierius, komisijos narys;

1.4. Sigitas Valentukevičius, Druskininkų savivaldybės kontrolierius, komisijos narys;

1.5. Juozas Vaičiulis, Marijampolės savivaldybės kontrolierius, komisijos narys.

2. Pavesti Juozui Vaičiuliui, Marijampolės savivaldybės kontrolieriui, atlikti Vertinimo komisijos pirmininko funkcijas, Vertinimo komisijos pirmininkui dėl svarbių priežasčių negalint dalyvauti Vertinimo komisijos posėdyje.

3. Paskirti Adelę Sukackienę, Lazdijų rajono savivaldybės administracijos juridinio skyriaus vyriausiąją specialistę, jos nesant, – Almantą Buckiūną, Juridinio skyriaus vyriausiąjį specialistą, atlikti Vertinimo komisijos sekretoriaus funkcijas.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS NUOLATINĖS VALSTYBĖS TARNAUTOJŲ TARNYBINĖS VEIKLOS VERTINIMO KOMISIJOS SUDARYMO“**

**AIŠKINAMASIS RAŠTAS**

2019-03-22

Lazdijų rajono savivaldybės tarybos sprendimo projektas „Dėl Lazdijų rajono savivaldybės nuolatinės valstybės tarnautojų tarnybinės veiklos vertinimo komisijos sudarymo“ parengtas vadovaujantis Lietuvos Respublikos vietos savivaldos įstatymo nuostatomis, Lietuvos Respublikos valstybės tarnybos įstatymo nuostatomis ir Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 1.7 papunkčiu, nuostatomis.

# Projekto tikslas – sudaryti nuolatinę Lazdijų rajono savivaldybės valstybės tarnautojų tarnybinės veiklos vertinimo komisiją, kuri vertins Lazdijų rajono savivaldybės kontrolės ir audito tarnybos savivaldybės kontrolieriaus tarnybinę veiklą.

Priėmus sprendimo projektą, neigiamų pasekmių nenumatoma.

Parengtas sprendimo projektas neprieštarauja galiojantiems teisės aktams.

Rengiant projektą, specialistų pastabų negauta.

Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė